Document ID: 31985R1987

KOMISSION ASETUS (ETY) N:o 1987/85,
annettu 18 päivänä heinäkuuta 1985,
maito- ja maitotuotealan tarjouskilpailun avaamiseen oikeutettujen kolmansien tuojamaiden toimielinten luettelosta annetun asetuksen (ETY) N:o 2730/81 muuttamisesta kahdennenkymmenennenviidennen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1298/85(), ja erityisesti sen 13 artiklan 3 kohdan ja 17 artiklan 4 kohdan,
sekä katsoo, että
komission asetuksessa (ETY) N:o 2730/81(), sellaisena kuin se on viimeksi muutettuna asetuksella (ETY) N:o 451/85(), vahvistetaan luettelo niistä kolmansien tuojamaiden toimielimistä, jotka voivat avata maito- ja maitotuotealan tarjouskilpailun,
komission käytössä olevat viimeisimmät kyseisten tuojamaiden noudattamia kauppatapoja koskevat tiedot ja kyseisten toimielinten virallinen luonne huomioon ottaen mainittu asetus olisi muutettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetuksen (ETY) N:o 2730/81 liitteessä olevaa tarjouskilpailuja avaavien toimielinten luetteloa seuraavilla toimielimillä ja lisätään ne tuojamaiden aakkosjärjestyksen mukaiseen paikkaan:
Tuojamaa Tarjouskilpailun avaava toimielin
Ghana Ghana National Procurement Agency,
Ministries Post Office,
Private Mail Bag,
Accra.
Irak State Establishment for
Foodstuff Trading,
PO Box 548,
Bagdad.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä heinäkuuta 1985.

Labels: 3
18
17